section_heading: Sekcija Tai Chi Chuana
paragraph_text: Uz vježbanje i podučavanje aikida kao nenasilne vještine, u klubu se od samih početaka u sklopu posebne sekcije vježbala i kineska (borilačka) vještina relaksacije Tai Chi Chuan za prevenciju i očuvanje zdravlja i vitalnosti. Koncem 80-tih godina prošlog stoljeća organiziraju se i dolasci i seminari poznatog instruktora Marija Topolšeka, a kasnije članovi ostaju u kontaktu s instruktorom Topolšekom, te odlaze na seminare u druge hrvatske gradove i van zemlje.